El Centre de Transfusió de Sang de la Comunitat Valenciana visitarà Burjassot, al març, tres vegades
2025-07-24

Municipi solidari amb totes les causes socials, Burjassot col·labora de manera activa cada mes amb el Centre de Transfusió de Sang de la Comunitat Valenciana facilitant que l’entitat visite el municipi perquè els donants puguen donar un bé molt preuat, la sang, per als hospitals valencians.

Març no anava a ser una excepció i, al llarg del mes, el Centre de Transfusió visitarà el municipi en tres ocasions: els dies 8, 10 i 21 de març.

Quant als punts de donació, el primer, el 8 de març, estarà en el Centre d’Especialitats de Burjassot, al carrer Beniferri, en horari de 16.30 a 20.30 hores. El dia 10 de març, l’autobanc estarà a la Plaça de la Concòrdia en horari de matí, de 9.30 a 13.30 hores i, el dia 21 de març tindrà dues ubicacions, en el Centre de Salut del carrer Rubert i Villó i a l’Ajuntament. En tots dos casos l’horari serà de 16.30 a 20.30 hores.

Els requisits per a la donació són senzills. Únicament passen per tindre entre 18 i 85 anys, gaudir d’un bon estat de salut, pesar més de 50 kg i no acudir a la donació en dejú.